Oiónos

Oiónos (Oiónos) je v gréckej mytológii syn Likymnia z Midey,Pindaros, Olympionikoi, 10,66. priateľ hrdinu Hérakla.Diodoros, Bibliotheca historia, 4,33,5.

Jedného dňa Hérakles a Oiónos prišli do Sparty a pri dome kráľa Hippokoóna ich napadol strážny pes, ktorého Oiónos v sebeobrane zabil.  Keď to synovia kráľa uvideli, rozhnevalo ich to a na Oióna a Hérakla zaútočili.Pausanias, Periégésis tés Hellados, 13,5,4. Bitka sa potom skončila smrťou Oióna a zranený Hérakles bol nútený ustúpiť. Hérakles sa však neskôr vrátil a Oióna pomstil. Po prvých nepodarených útokoch, keď zomrel aj Héraklov brat Ifikles,Diodoros, Bibliotheca historia, 4,33,6.Apollodoros, Bibliotheca, 2,7,3. Hérakles napokon Hippokoóna a všetkých jeho synov zabilPausanias, Periégésis tés Hellados, 13,5,5. a Tyndareós, ktorého kedysi Hippokoón vyhnal, sa do Sparty vrátil a ujal sa vlády. 

Podľa antického autora Pindara, Oiónos súťažil na prvých olympijských hrách, ktoré založil Hérakles a zvíťazil v behu. Pausanias, ktorý v druhom storočí navštívil Lakóniu uvádza, že videl héróon Oióna, ktorý stál v blízkosti Héraklovej svätyne.

 Referencie a bibliografia 

Kategória:Postavy gréckej mytológie